شەفەق نیوز/ سەرچەوەیگ ئەمنی لە دهۆک لە هەرێم کوردستان، ئمڕوو شەممە، خەوەردا ک هەلیکۆپتەرەیل سەربازی تورکیا وە شیوەی سەختیگ ناوچەیلیگ لە باکوور دهۆک بمباران کردن، ک پەکەکە کردیەسەی شوینیگ ئەرا خوەی.
سەرچەوەگە ئەرا ئاژانس شەفەق نیوز وت: هەلیکۆپتەرەیل تورکیا دۊەشەو لە وەخت دیریگ بمباران ئاوای سبيندار لە بنار کۊەی گارە لەبان قەزای عمادیە کردن.
وەکوتپڕ بڕ زەرەدەیل ئەو گورزەیلە ئاشکرا نەوی.
